  Майя Бывальцева 30-тӥ куарусёнлы Удмуртиын коронавирус инфекциен черлан 113 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Висён Ижкарын 46 улӥсьёслэн шараямын, Глазкарын – сизьым, Можгаын – куать, Балезино но Дэри ёросъёсын – быдэн вить, Эгра, Пичи Пурга ёросъёсын но Воткаын – быдэн ньыль, Вавож, Грак, Сарапул, Ува, Шаркан ёросъёсын но Сарапулын – быдэн куинь, Алнаш, Вотка, Кияса, Юкаменск, Можга но Яр ёросъёсын – быдэн кык, Камбарка но Дэбес ёросъёсын – быдэн одӥг адямилэн. 37 мурт йӧназ. Кык адями кулӥз – 72 аресъем кышномурт но 64 аресъем воргорон Туннэ нуналлы элькунын выль коронавирус инфекциен черлан 5 сюрс 366 учыр лабораториосын зэматэмын. 3 сюрс 714 адями йӧназ, 95 мурт кулӥз. Та дыре 72-езлэн висисьёслэн тазалыксы секыт лыдъяське. Тодэ вайытом, улосвыл тӧролэн верамезъя, Удмуртиын дышетон юртъёсты дистанционной амалэ выжтыны мугъёс ӧвӧл.  Тегъёс: Тазалык Ижкар висён Удмуртия коронавирус  